
Skaidrojums nr.3
	Jautājums
	Atbilde (skaidrojums)

	[bookmark: _Hlk226622419]No 2025. gada 1. jūlija stājās spēkā balansēšanas jaudas uzturēšanas izmaksas*, kas sastāv no BPS (balansētāja pakalpojuma sniedzēja) absolūto summāro nebalansu attiecināmā balansēšanas jaudas uzturēšanas cenas un BPS nebalansa apgabalā patērētās elektroenerģijas daudzumu attiecināmā balansēšanas jaudas uzturēšanas cenas
Lūdzam skaidri norādīt vai piedāvātajā cenā ir jāiekļauj Balansēšanas jaudas uzturēšanas cena un Balansēšanas jaudas uzturēšanas cena uz BPS absolūto summāro nebalansa apjomu.
*Avots: AST mājaslapa – Regulēšanas sistēmas nebalansa un balansēšanas jaudas uzturēšanas cenas
https://www.ast.lv/lv/content/regulesanas-sistemas-nebalansa-un-balansesanas-jaudas-uzturesanas-cenas 

	Balansēšanas jaudas uzturēšanas izmaksu piemērošanu regulē Tīkla kodekss elektroenerģijas nozarē. Atbilstoši Tīkla kodeksa elektroenerģijas nozarē 90.40 punktam:
“Ar balansēšanas jaudas uzturēšanas maksu balansēšanas pakalpojuma saņēmējs sedz pārvades sistēmas operatoram radušās izmaksas par balansēšanas jaudas uzturēšanu. Balansēšanas jaudas maksa nav elektroenerģijas cenas sastāvdaļa un nav jāiekļauj piedāvājumā norādāmajā elektroenerģijas cenā, jo tā tiek piemērota kā atsevišķs maksājumu komponents.”
Balansēšanas jaudas uzturēšanas izmaksas:
· tiek aprēķinātas, pamatojoties uz AS “Augstsprieguma tīkls” publicētajām un Sabiedrisko pakalpojumu regulēšanas komisijas apstiprinātajām cenām;
· ietver nebalansa komponenti un portfeļa apjoma komponenti;
· nebalansa komponentei tiek piemērots tirgotāja piedāvātais koeficients (%), kas tiek noteikts līgumā.
Attiecīgi balansēšanas jaudas uzturēšanas cena, kā arī balansēšanas jaudas uzturēšanas cena uz BPS absolūto summāro nebalansa apjomu, nav jāiekļauj piedāvājumā norādītajā elektroenerģijas cenā, jo šīs izmaksas tiek piemērotas kā atsevišķs maksājumu komponents, nevis elektroenerģijas cenas sastāvdaļa.


	Jautājums
	Atbilde (skaidrojums)

	1. Lūgums veikt izmaiņas nolikumā un pielikumā intervāla periodu atbilstoši Ministru kabineta noteikumi Nr. 635 Elektroenerģijas tirdzniecības un lietošanas noteikumu 173.12 punktu "Sistēmas operatori komercuzskaites mēraparātu rādījumu uzskaiti 15 minūšu ilgā tirdzniecības intervālā veic, sākot no nākamā pilnā norēķinu perioda pēc norēķinu perioda, kurā veikta tirdzniecības intervāla maiņa." Šī punkta grozījuma rezultātā nākamās dienas tirdzniecības intervāls mainījies no 60 minūtēm uz 15 minūtēm.
Anotācija *Tiesību akta projekta "Grozījumi Ministru kabineta 2023. gada 7. novembra noteikumos Nr. 635 "Elektroenerģijas tirdzniecības un lietošanas noteikumi""
* https://tapportals.mk.gov.lv/annotation/1d074bf0-fd92-4c5a-a9f3-3d0c4f4f8e2f

	Ministru kabineta 2023. gada 7. novembra noteikumu Nr. 635 “Elektroenerģijas tirdzniecības un lietošanas noteikumi” (turpmāk - MK Nr. 635) 173.12 punktā noteiktā pāreja uz 15 minūšu tirdzniecības intervālu ietekmē pārvades operatora - AST un bilances atbildīgo (BRP) savstarpējās attiecības.
Tirgotājs savā BRP kopējā portfeļa nominācijā AST iekļauj LDz informatīvo patēriņa aprēķinu, balstoties uz viedo komercuzskaites mēraparātu datiem, tipveida patēriņa profiliem vai aprēķinu metodēm objektiem bez viedajiem skaitītājiem. Faktiskā patēriņa precizēšana notiek mēneša korekcijā saskaņā ar MK Nr. 635 173.11 punktu.
Attiecīgi tirdzniecības intervāla maiņa no 60 minūtēm uz 15 minūtēm tiek īstenota atbilstoši MK Nr. 635 173.12 punktam. Pāreja tiek piemērota, sākot no nākamā pilnā norēķinu perioda pirmās dienas un tas attiecas uz komercuzskaites mēraparātiem, kuru tehniskā funkcionalitāte to ļauj.
Vienlaikus Pasūtītājs norāda, ka piedāvājuma vienības cena ir noteikta par elektroenerģijas daudzumu (kWh), un tirdzniecības intervāla maiņa pati par sevi nemaina piedāvājumā noteikto cenu struktūru.
Ņemot vērā iepriekš minēto, iepirkuma dokumentācijā (t.sk. nolikumā, finanšu piedāvājuma formā) saistībā ar tirdzniecības intervāla maiņu grozījumi netiek veikti.

	2. Lūdzam sniegt detalizētu informāciju par cenas pārskatīšanas Mehānismu (Mehānisms ir papildu instruments, kas vienreiz gadā pārskata ekonomisko rezultātu un nodrošina godīgu riska dalīšanu starp Pusēm), kas paredzēts finanšu piedāvājuma 3. un 4. variantā. Piegādātājam rodas jautājums, kāds būtu šīs cenas pārskatīšanas mehānisms un uz ko tas tiktu balstīts. Tāpat lūdzam detalizētāk skaidrot "Peļņas dalīšanas koeficienta" būtību un piemērošanas mehānismu. Tāpat tirgotājs vēlas vērst iepirkuma komisijas uzmanību uz faktu, ka fiksētas cenas nodrošināšanas gadījumā tirgotāji šīs pozīcijas neatstāj "Atvērtas" pret brīvo tirgu, bet gan fiksē ar dažādiem finanšu instrumentiem.
	Pasūtītājs skaidro, ka iepirkuma nolikumā paredzētais cenas pārskatīšanas mehānisms tiek piemērots reizi gadā, nemaina P_fix kā ikmēneša norēķinu pamatu un ir paredzēts godīgai tirgus riska sadalei starp Pusēm. Atlaide tiek aprēķināta pēc formulas:
	R = MAX(0 ; P_fix − P_spot_LWA) × β × V

	kur P_spot_LWA ir faktiskā gada NPS LV patēriņa-svērtā vidējā cena, aprēķināta kā Σ(NPS 15-min cena × Lietotāja 15-min patēriņš) / Σ(Lietotāja 15-min patēriņš) no datiem, ko Tirgotājs saņem no Sadales sistēmas operatora bilances norēķinu vajadzībām par Līguma 1. pielikumā norādītajiem piegādes punktiem.

	β ir Pretendenta piedāvātais peļņas dalīšanas koeficients β ∈ [0,40 – 0,60], fiksēts Līgumā uz visu darbības laiku. Negatīvas atlaides netiek piemērotas.



Attiecībā uz hedžēšanu  - Mehānisms aktivizējas tieši tajā gadījumā, kad Tirgotāja hedžētā pozīcija nes peļņu virs tirgus cenas. β atmaksa ir daļa no šīs peļņas, ko Tirgotājs apņemas dalīt ar Lietotāju. Negatīvas atlaides netiek piemērotas.





